**Informacija Bendruomenei,**

Kaip minėjau anksčiau, jau pusę metų vyksta susirašinėjimas su Klaipėdos rajono savivaldybės administracija, dėl Danės gatvės, Trušeliai, Klaipėdos r. projekto. Dėl informacijos pateikimo teko kreiptis į Administracinių ginčų komisiją bei Klaipėdos AVPK dėl administracinio poveikio priemonių taikymo, pagal LR ANK 505 str., dėl to, kad Klaipėdos rajono administracijos valdininkai nepateikia jokios informacijos, kas liečia Danės gatvės įrengimo, o kaip paaiškėjo rekonstrukcijos darbus. Prašomi dokumentai iki šiol dar nepateikti. Visą laiką kol vyko susirašinėjimas susidarė įspūdis, **kad vyksta darbų imitavimas**, o ne realūs darbai. Šis projektas tyčia vilkinamas, jeigu kas ir daroma, tai tik todėl, kad Bendruomenei pateikti kokią nereikšmingą informaciją, nenurodant nei kas padaryta, nei kas rengiamasi daryti. Pateiktoje informacijoje nėra jokių įgyvendinimo terminų.

Be jau anksčiau pateiktos informacijos šiandien paaiškėjo naujos aplinkybės dėl Danės gatvės. Kaip minėjau, **2021-03-16** buvau Klaipėdos rajono savivaldybėje susipažinti su dokumentacija, kas liečia Danės gatvę. Šio susitikimo metu man buvo pateikti tik dviejų dokumentų nuorašai,, t.y. **2020-12-04** statybos leidimas rekonstrukcijai (popierinė versija) ir el. paštu **Klaipėdos rajono savivaldybės administracijos Viešųjų pirkimų skyriaus vedėjas Egidijus Gedrimas** atsiuntė **2021-03-05** skelbimo CPO nuorodą, dėl paskelbto konkurso rangos darbams.

Kaip matyti iš datų, konkursas dėl viešojo pirkimo buvo paskelbtas **po 3 mėnesių**, po statybos leidimo gavimo. Negana to, kaip paaiškėjo šiandien, konkursas dėl viešojo pirkimo buvo paskelbtas **2021-03-05 (penktadienį), o kitą savaitę, nuo pirmadienio iki penktadienio (ketvirtadienis buvo nedarbo (šventinė) diena), konkursas jau buvo sustabdytas, vėliausiai 2021-03-12.** Ir kiek supratau iš pateikiamos informacijos, šio sustabdymo iniciatorius buvo Klaipėdos rajono savivaldybės administracija. Kaip ir minėjau anksčiau, tai tik dar kartą patvirtiną, kad **Klaipėdos rajono savivaldybės administracija nesirengia nieko daryti Danės gatvėje. Jie ir toliau imituoja darbus, tempia laiką, slepia informaciją ir meluoja.**

Kaip matote iš mano nurodytų datų, **2021-03-16** man būnant savivaldybėje ir bendraujant su Klaipėdos rajono savivaldybės administracijos darbuotojais, kurių buvo trys, iš kurių viena **Klaipėdos rajono savivaldybės administracijos Statybos ir infrastruktūros skyriaus vyriausioji specialistė Reda Palaimienė**, kuri atsakinga už šio projekto įgyvendinimą, man buvo meluojama neva vyksta rangos darbų konkursas ir jeigu jo niekas neapskųs, tai 2021 m. liepos mėnesį prasidės Danės gatvės rangos darbai. T.y. susitikimo metu jau buvo žinoma, kad rangos darbų pirkimo konkursas jau sustabdytas, tačiau ši informacija buvo nuslėpta.

Be to, kaip minėjau rangos darbų pirkimo konkursas sustabdytas vėliausiai 2021-03-12, šiandien jau 2021-03-22, t.y. praėjo jau beveik dvi savaitės, o trūkumai nepašalinti, naujas konkursas rangos darbų pirkimui nepaskelbtas ir **Klaipėdos rajono savivaldybės administracijos Viešųjų pirkimų skyriaus vedėjas Egidijus Gedrimas** nesugeba nurodyti datų kada šie trūkumai bus pašalinti ir bus kreiptasi dėl naujo konkurso (ar šio konkurso) atnaujinimo. **Kaip bebūtų nuo statybos leidimo gavimo jau praėjo 4 mėnesiai, o Klaipėdos rajono savivaldybė nepajudėjo iš mirties taško, darbai ir toliau vilkinami ir imituojami.**

**Kad rangos darbai sustabdyti Bendruomenė nebuvo informuota ir jeigu nebūtų gauta informacija iš trečiųjų asmenų, tai šiai dienai mes net nebūtume informuoti ir to nežinotume.**

Be to Danės gatvės rekonstrukcijai šiandien dienai nėra numatyta jokių lėšų ir tik artimiausio Klaipėdos rajono savivaldybės posėdžio metu, kuris įvyks 2021-03-25 bus sprendžiamas klausimas dėl 300 000 (trijų šimtų tūkstančių) eurų skyrimo šiam keliui. **Jeigu eilinį kartą Klaipėdos rajono savivaldybės administracijos darbuotojai nemelavo.** Kiek teko domėtis, šių pinigų neužtenka ne tik, kad kelio asfaltavimui, bet ir tinkamo pagrindo įrengimui. Nei vienas rangovas esant tokiam finansavimui net nepasirašys rangos sutarties. Tai tik dar kartą patvirtina, kad darbai imituojami ir nesirengiama nieko daryti.

Ar ilgai mes dar kentėsime Klaipėdos rajono savivaldybės administracijos valdininkų neveiklumą, nekompetenciją, nesiskaitymą su rajono gyventojais. Gal kas pažįstą ką iš žurnalistų, gal jos sudomintų Klaipėdos rajono valdininkų elgesys. Sutinku viešai pakomentuoti visą situaciją ir pateikti visus susirašinėjimus ir turimą dokumentaciją.

Jei mes tylėsime ir toliau, Danės gatvė bus įrenginėjama dar pora dešimtmečių.

Mano kontaktai. andrejus.byckovas@gmail.com., tel. +37068690852.

Bendrijos „Trušeliai“ pirmininkas Andrejus Byčkovas